
DISSERTATIO INAVGVRALIS MEDICA 

VARIOLIS 


ANNO HOC MDCCXLVI. PRAESERTIM HELMSTADII 
GRASSANTIBSVS 


OBSERVATIONES ET MONITA QVAEDAM 
EXHIBENS. 


$.I. 


£5 Ariolas non eundem femper genium 
(7S RU. prodere, fed pro reliqua anni con- 
is V [e s, ftitutione fingularem quafi fpeciem 
s repraefentare , Sydenhamus (*) no- 
tat, & obferuationes confirmant ;'e 
quibus ipfis hoc didicerat. Eft ve- 
ro idem adeo verum, vt in benignis 
& regularibus etiam diuerfis Enn haut exigua diuerfi- 
2 tas 


(*) Sect, III. Cap. I. T'oin. I. Operum 

tas obferuetur. Pretium itaque operae maximum eft 
diuerfitates eas probe annotaffe: cum exigua etiam 
momentum faepe aliquod fecum trahat  & multum 
in ipfa tra&atione aegrorum referat, fcire, quid in 
hoc morbo metuere, vel fperare haec aliaue res iu- 
beat. Monent illae praeterea femper, ne remedia, 
alias egregia, intempeftiue forte applicentur, nec 
omittantur alia neceffaria. 


S. II. 


Graffatae hoc anno apud nos funt variolae magis 
fere, quam multis praecedentium annorum; atque 
ita, ab initio praefertim, vt metum haud leuem varia 
ratione iniicere potuerint. Fuerunt tamen illae fic 
fatis benignae, praecipue fi exitum fpectemus: qui 
paucis forte füneftus tuit, recte quidam tractatis , vel 
lis, qui non antea graui Corporis vitio laborauerint. 
'Terrere vero ftatim hac re potuerunt, quod cum an- 
ni fere principio incipiebant graffari, integrasque 
familias fubito corripiebant: quem irregularium & 
periculofiorum morem effe, Sydenhamus monet.(*) 
Sed acceffere deinceps alia, quae praeterea aliquem 
etiam metum facere potuerint, Dum interim ad 
potiora, quae hunc morbum circumftabant, atten- 
diffem ego PRAESES, metu difcuffo, fpem habere 
bonam aegros meos omnes, vel quibus falus eorum 
curae erat, iuffi, necid vane, Euaferunt enim pE 1 
beneficio illi, quorum curam geffi, ad vnum omnes 
feliciter; etfi numerus is non paruus, valde diuerfa 
aetate fuerit, & in vna eademque domo interdum 
plures, quinque, feptem , eo morbo decubuerint. 

Primus, 


— €) Ib. Cap. II. 

ROXHUT TGUBEDRVARNA Geo ie cr RENGAMEBPHI Ga o6 oi l4 HI CLLRNRPIRERRERRRPRICRR, 
Primus , ad quem hoc anno vocatus fuit » Rn Es ES, 
Adoleícens generofiffimus 16. annorum , aegrotare 
coepit d. 7. Januar. quo prorfus reftituto, tres eius 
forores, natu minores, et frater natu omnium mi- 
nimus eo correpti fuerunt. In familia Viri Summe 
Venerabilis fub initium Februarii breui temporis in- 
teruallo feptem eius liberorum variolis correpti funt: 
natu penultimus, etfi inter illos conftanter verfare- 
tur, folus intactus manfit eorum, qui prius variolis 
non laborareuerant. 


$, III. 


—  Wifum ergo nobis eft, graffationis huius, ec- 
rumque, quae in illa aprRAEst1DE pro aegrorum 
folatio fufcepta fint, vel etiam quae non agenda pu- 
tauit, memoriam aliquam prodere; non tamen o- 
mnia pluribus commemorare, fed praecipua quae- 
dam,ad variolarum huiusanni genium maxime per- 
tinentia, vel adeo frequenter alias non obferuanda; 
& ad quae in curatione illarum curam maxime di- 
rigendam is exiftimauit: in qua expofitione fimul de 
naturae & artis efficacia in hoc morbo , quid ipfi fen- 
tiamus, quaeque pro praxi recte formanda no- 
taffe iuuabit, paucis monebimus. | 


$. IV. 


Initium graffandi cum principio huius anni, vti 
jam dictum, variolae fecerunt, plurimosque corri- 
puerunt hyemis frigore maxime faeuiente; nec an- 
te ceffarunt, quam veris plurimo tempore elapfo: 
quo morbilli locum eorum occuparunt, idque in 
plurimis ex illis, qui prius a variolis vexati fuerant. 
Poftquam reliquorum curationem fere pereg:rat 

À 3 PRAE- 

qm XHO step aptent Shorts te IS M 
PRAESES,Ordo tetigit eius filium, cuius illi faluti ma- 
xime inuigilandum fuit, & a cuius latere parum ab- 
fceffit,  Procefferunt in illo plurima fatis ad regu- 
lam, ita vt idem cafus pro regula quafi quadam in- 
feruire queat? aliqua tamen .ad aliarum variolarum 
fimilium modum non contigerunt, ab aegri autem 
corporis habitu, qui tum erat, potius, vti axbitra- 
mur,quam ab ipfa variolarum fola indole, profecta. 
Quare füb vno hoc exemplo variolarum hoc anno 
graffantium hiftoriam exhibimus, notatis tamen fi- 
mul diuerfitatibus praecipuis, quae in aliis fefe ob- 
tulerunt. "s 

3 $ 


Exegerat puer is menfem vnum fupra tres an- 
nos, fatis bona valetudine, ingenio & corpore viuido; 
fed hoc admodum tunc plethorico , cum die 22. Zpr;- 
lis verfus vesperam fubito horrore & mox fyncope 
graui corripiebatur, Ex qua vbi partim fua fponte, 
partim promptis auxiliis excitatus, poft moram non 
adeo longam ad fe rediit, quod reliquorum eius di- 
.ei fuit, aegritudinem ab imbecillitate contractam 
prodebat, cum querela de doloris fenfu circa cor- 
dis fcrobiculum. — Videbatur in illum morbum 
incidiffe ex terrore & fubito admiffo frigore, quod 
die illo notabile erat; neque dubium eft, quin caufa 
"vtraque memorata valida fuerit ad ea fymptomata 
hoc maxime tempore cum intus haerente contagio 
 prouocanda. : 

In pleraque aegrorum parte reliquorum contagium va- 
riolofum fufceptum vomitu, capitis doloribus ma- 
gnis, in aliquibus cum vertigine praeterea fe ab initio 
& pro- 

rodebat: qui quidem omnes flatim valde aegrota- 
gets vt extra lectum diu degere non poffent. Vexaba- 
tur iis fymptomatibus praecipue. natu minima € ge- 
nerofiffimis illis fororibus, quarum antea ($. 2. Not.) 
mentionem feci jam a tempore aliquo minus va- 
lente corpore vfa, d. 26. Jan. D.27. Jan. vero in brachi- 
orum iuncturis variolae quaedam emergebant, vo- 
mitüs continuabant, labia faepe valde pallebant, ca- 
put vertiginofüm, pulfus valde celer, fed exilis, ipfa 
admodum aegra erat. : | 

Cum die fequenti , quo aeris frigus fe remiferat, 
alacritatem fere priorem prae fe ferret, & ftrenue 
in domo & horto pro more fuo difcurreret; idemque 
tertio etiam die faceret, paulo minus de variolis co- 
gitatum eft: in quorum tamen metu; non diu ante 
cafum illum, corpus per medicamenta expurgatum 
fuerat. Sed docuerunt fecuta deinceps , defignato 
ánte die 22. Aprilis. verum variolarum initium, feu 
inuafionis tempus conftituendum effe. - 

Quartus enim dies , feu 25. Aprilis , quid rei 
fubeffet, rectius tandem admonebat, vomitibus fre- 
quentibus, a vefpera in feram noctem vsque, fine 
alia manifefta caufa, aegrum vexantibus cum calo- 
fre vehemente. br dy dedesbiy 

Quinto autem die vel, fi ab inuafionis hora nu- 
merum ducimus, quarto adhuc decurrente, vario- 
lae ipfae in confpeéttum veniebant admodum copio- 
fae; quas fequenti die aliae non minore numero fe- 
quebantur. Faciem, imo integrum caput, fed il- 
lam tamen praefertim ftatim obtidebant copiofiffi- 
mae: quibus deinceps, vt fere fieri folet, in artubus, 
€& nouiffime in abdomine & pectore fuccedebant 

| | piu- 

plurimae, Sudor fub eruptione variolarum multus 
prodibat; nec febris interim quicquam remittebat, 
vti nec reliqua aegritudo, & vrentiffimus calor: 
quae omnia fere, excepto fudore, ad 12. fere diem 
perftabant. $. Sexto die Íemel vomuit. 

Eruptio variolarum in aliquibus altero die, in aliis tertio 
&quarto poft illa fymtomata memorata $. 5. In. Not. 
contigit. In prioribus vero fufceptum contagium 
maturius, quam ea fymptomata obferuabantur , in 
corpore agere coepiífe, ex aliis fignis colligere li- 
cebat. Primae vero interdum in brachio, vel funul 
ín pedibus in confpectum veniebant. In facie pleri- 
que copiofiffimas habuere; quibus etiam oris inte- 
riora multis puftulis obfefía fuerunt. 191 

Ingentem in fudores propenfionem in infantibus non 
obferuauit Sydenhamus vel ante puftularum empti- 

. onem, vel etiam poftea p. go. In confluentibus 

. ,vero adeo illa ei infolens fuit, vt ex eadem etiam 
iudicet, variolas minime confluxuras. p. 8:. E 

Symptomata vero illa in difcretis alias mox ab eruptio- 
ne ceffare folent. tr 
Septimo die puftulae in facie maturefcere inci- 

p'entes , paulatim quaeque cum vicinis confluere 
videbantur; vt ad formam vere confluentium quafi 
accederent, & latis cruftis illa obduceretur. Eadem 
magis magisque in tumorem attollebatur , palpe- 
brae claudebantur, color fplendide rubicundus in iis 
interftitiis exiguis, quae a confluxu variolarum reli- 
&a erant, apparebat. ! : 
Idem in plerisque fere contigit. 


Tardius maturatio coepit in reliquo corpore , 
praefertim in artubus; vbi puftulae magis diftinctae, 
am- 


' 

amplae, maturatione etiam peracta, magis depres- 
fae, imo in apice finuatae, cutim omnem ad pe- 
dum vsque plantas, & fub his tanta copia obfidebant, 
vt tenuem valde in plerisque locis ambitum relin- 
querent. | | 
Decimo die, quiprimus Maiierat, falina copiofa & 
vifcida in osconfiuebat; fimulque per aluum materia 


fimilis frequenter eiiciebatur. Augebatur breui con- 


fluxus ille in os, materiaque adeo vifcida & quafi tenax 
id obftruebat, vt aeger, cum nafus interior praeterea 
occlufus ferea variolis effet, vix refpiraret; & nil affu- 


mere, vel etiam proiicere ex ore vix diducendo fpon- 


te poffet. Omni füppurationis tempore vrinae fup- 
preífio diuturna, fed non perpetua, illum moleftabat. 


Saliuam fimilem in aliis paucis etiam obferuaui hoc an- 
no, et eodem maturationis tempore, fed non adeo 
copiofam, quam in hoc aegro, nec adeo diu con- 
fluentem. Salivationem in confluentibus fere tan- 
tum , et quidem adultis accidere, iunioribus vero, 
loco illius, diarrhoeam , Sydenhamus memorat. 
Aliquando tamen , A. 1670. nimirum, in diflinctis 
priorem quoque obferuauit, iisdem tamen peioris 
indolis, quasque ad confluentium naturam accetliffe 
iudicat. p. 124. Cap. VI. 

Vudecimo die variole ex albo luteum colorem 
in facie acquirebant, & hac circa vefperam detume- 


. re quippiam incipiebat. 


Duodecimo die facies multum detumuit, ita, vt 
zger, cuius adhuc vultum variolarum contluxus & tu- 
mor valde deformauerant, agnoíci rurfus pollet. In- 
texítitia tamen valde adhuc inam erant, Quae 

up | am 

aC D GRabélqesispasoht sas pta c eo IMMO Hn 
dam eo die variolae, & inde factae areae latiores ex- 


.ficcari incipiebant, manus vero infigniter tumere. 


Deiectio materiae vifcidae, frequens adhuc priori die, 
hoc paulatim minuebatur. 
Decimo tertio die alvus adhuc aperta erat; ptya- 
lismus fere defiit; oculos nonnihil aperire potuit ae- 
ger; qui nunc adeo imbecillus erat tum a morbo 
hactenus exanthlato, tum quod alimentorum vix 
quippiam proxime praecedentibus diebus aflumere 
voluerat & potuerat, vt dubitarem , an vltimam ex- 
ficcationis fcenam , quae plena periculi effe folet, fu- 
ftinendo par foret. Curaui tamen, vt jusculis refi- 
ceretur. Hoc die tumuere pedes. | 
Pars aegrorum altero ftatim a coepta exficcatione die 
lectum reliquit, alacrior facta, et paucis diebus pror- 
fus reftituta. Nonnullis ,. iisque praefertim , qui 
minus caute domi habebantur, naturali magis in- 
fünctui relicti , maturatio iuncta cum exficcatione ad 
plures dies, et interdum ad hebdomades protracta 
fuit, nullo tamen eorum, quibus adhibitus fui, fa- 
tali exitu. | | 
Quartus decimus dies fpem ftatim meliorem afferre-- 
bat. Recuperaverat aeger virium quippiam. In facie 
exficcatio fere peracta erat, puftulaeque aliquae decide-- 
bant ; coepit exficcatioin collo, pedibus, praefertim fi- 
niftro, & parcior in manibus ;artus omnes detumefce- 
bant; oculis vix hiantibus dignoscere imagines coe- 
pit, quod inprimis laetum fignum fuit: cum a puftulis,. 
quarum veftigia prius in interioribus palpebris appa- 
ruerant, materiaque quafi purulenta, quae interim ex 
eculorum angulis fubinde deftillauerat, metus aliquis, 
ne oculi vitii quippiam contraherent , iniectus fuis- 
fet. Aluus die illo aperta erat. Diebus; 

Diebus decimo quinto Q? fexto nulla mutatio alia 
notabilis contigit, nifi quod omnia in melius ver- 
gerent , pofteriore etiam appetitus non parum mceli- 
or effet. Exficcatio vbique fere facta; puftulis ma- 
gis femper magisque. decidentibus, cutis paulatim 
aequabilis in multis locis fiebat... Quo tempore 
erufla communi, quae ab epidermidis lamella exteriore 
formata fuerat, delapfa in facie, diftinétas ibi quo- 
que variolas fuiffe , manifefte apparebat ; fub hac for- 
ma fingulae exficcatae in confpectum veniebant. Al- 
uus hoc die obftru&ta erat. Ceterum in reliquo cor- 
pore, maxime in artubus , exficcatae variolae per 
plures adhuc dies cuti adhaeferunt , nonnullae et- 
iam nondum ficcatae ; donec paulatim ab ipfo aegro 
reconualefcente cum voluptate quadam decerperen- 
tur: vbi illarum maiores itidem fub involucro com- 
muni quafi exiguos pullos confpectui offerebant. 

Die decimo feptimo , qui 8. Matt exat , bene come- 
dit, carnes etiam, & bibit. Aluus fua fponte aperta 
fuit , faeces naturalibus fere firniles deiectas effe, refe- 
rebatur; quales & fequente diea leni purgante ex- 
turbatas; e naribus purulenta materia fat copiofa 
exit. 

Die vice[imo integro , ad noctem vsque materia 
foetidiffima & quafi purulenta, fquamulis multis in- 
termixta, per aluum deiecta natura, vel fponte fua, 
vel adiuta a medicamento ante biduum affumto, reli- 
quias variolarum interiores expurgauit. 


Ceterum per omnem morbum fomnus bonus, 
faepe multus; nifi quod verfus exficcationis tempus 
femper parcior fuit; rationis vero vfus, pro illa ae- 

B2 tate, 

Saepe a Medicis interdum etiam ab aliis, dispu-- 
tatum eít, ars, an natura, vel etiam fortuna, plus in 
morbis poffet. Attigit eam quaeftionem inter reli- 
quos veteres cersvs quoque Lib. III, Cap. I. vbi 
morborum particularium curationem aggreditur. 
Sed, nefcio, quo omine, verba eius tam diuerfimo- 
dein exemplaribus referuntur, vt fi autoritas fcri- 
torum in Medicina valere debet, pars fere quaeli- 
et difputantium Celfum, pro fua fententia ftabili- 
enda, allegare queat, ln editione Almelouiano-Lin- 
deniana verba eius ita expreffa funt: iz nullo quidem 
si0rbo plus fortuna fibi vendicare , quam ars: avs, quam 
satura potefl. Vt c naturae primus, vltimus fortu- 
nae locus in fanandis morbis tribuatur. "Vetuftiores 
vero libri Celfi fententiam ita referunt: in nullo qui- 
dem morbo minus fortuna fib vendicare, quam ars po«. 
tfl. Quam pofteriorem lectionem fine dubio prae-- 
ferent priori tam ii, qui de Medicina non pro eius 
dignitate fentiunt 5 tum qui Medici nomine abuten- 
tes & fortunae ludibria in aliis rebus experti , fub hu-- 
ius aufpiciis morbos etiam aggredi audent. Quae 
ceterum. lectio fi vera effet, Celfus haefitaffe. videri 
queat, cui maxime, fi de artis & naturae poteftate: 
quaeratur, palma poft debellatos morbos offerenda. 
fit.. Sed naturae illum quoque rationem aliquam lia-- 
huiffe ,, (ubiecta mox verba docent baec: vrpore cum, . 

vepuguaute natura,uibil medicina proficiat : fic tamen, 
vt ea, quae natura in morbis agit, fortunae quoque 
adícripferit. Sunt enim eadem extra artem, & for- 
tunae uere adícribenda, fi refpectum multorum me- 
dentium habere velimus; ceu quibus pleraque iila, 
quae in morbis natura agit, vti inopinata veniunt, 
ita parum luminis praebent, quo confilia eorum diri- 
gantur. Sed arridet multis inter Medicos praeftantiffi- 
inos prior antea propofita le&io; vel quod fententi- 
am elegantius exprimit, vel quod naturae vim in. 
morbis egregia ratione addita confirmat. Nobis c- 
quidem, fi, quod res eft, dicendum eft, ita videtur: 
vti fententia haec de natura fine vllo dubio veriffima 
eft, ita, fi proratione, cur in morbis ei plurimum . 
debeatur, valere debet, illam perquam exiguum mo- 
mentum habere. Quam fi quis forte magnum habe- 
re pondus exiftimet, poflet is fane ratione fimili o- 
mnium diíciplinarum atque artium facultates & me- 
rita eleuare: fi quidem , repugnante natura, ne futor 
quidem calceum verum eftormare, e, g. e corio val- 
de corrupto, aut cera valet; nec ftupido, aut mente: 
capto homini bonas artes inftillare eruditiffimus.. 


$.. VII. 


Sed non placet iam veteres iftas de natura dis- 
putationes renouare , aut acrius contendere, ipfane ,. 
an ars, plus in. morbis praeftare queat, vel foleat. 
Fortunam autem, etfi, nec ei, vti in negotiis aliis 
multis potenti, ita in hoc fua merita prorfus defint ,. 
laudandam. interim aliis pinos neque "m 
| z hae 

hac comparatione locum aliquem fi de curationibus 
ipfis quaeftio fit, notabilem affignaremus. Eft prae- 
terea res haec aegre expedienda, fi generatim eam 
examinamus: cum in his morbis natura plurimum 
praeftet , in aliis artifex, vel certe artificium, cum in- 
fcitia quamuis & forte adhibitum; in nonnullis for- 
tuna aliter, & quafi e machina infperatum auxilium 
ferat; faepe morbi vis horum omnium deftinata 
peruertat. 


E $. VIIL 


Veniamus ergo in rem praefentem, & quid 
quaeque, ars & natura in variolis poffit, paucis exa- 
minemus: vbi ad omnia curate attendenti apparare 
ftatim debet , multum omnino naturam valere in his 
in vtramque partem , ad nocendum fcilicet, & adiu- 
uandum.  Variolae ipfae naturae, hac aetate fingu- 
lari ratione corruptae, opus funt: cum reliquorum 
morborum plurimi aegrorum quafi artificio , fed ma- 
lo, feu e male obferuatis fanitatis regulis oriantur. 
Eft eiusdem naturae opus, quod omnes fere homi- 
nes, contagioni huic expofiti, fi nunquam variolis - 
veris laborarunt, ab ea inficiuntur; & tum ii, qui 
fub illa conditione liberi a variolis manent, tum ho- 
rum plerique omnes, qui femel veras variolas ex- - 
perti nihil poftea ab iisdem metuendum habent, foli 
naturae id beneficium acceptum referre debent. ln 
his ergo rebus omnibus natura omnia poteft, ars 
adeo nihil adhuc valuit, vt ne rationes quidem ea- 
rum reddere adaquatas potuerit. 


$. IX, 

Quodfi contagium variolarum aliquem corri- 
puit, neque id naturae viribus e corpore ftatim 
infenfibili ratione , vel poft tempus aliquod , febri 
excitata, expellitur: peragit natura quatuor fuas fce- 
nas, feu quatuor tempora percurrit , diebus fere fta- 
tis, & cum phaenomenis, que quidem praecipua funt, 
iisdem , quicquid moliatur Medicus: nifi aeger, ante 
curriculum illud abfolutum , vel naturae vi, vel for- 
tuna, vel etiam praepoftera arte , fpectaculo & viuen- 
tium generi hominum fübtrahatur. Nec fatis fcio, 
annon naturae id inítitutum , ratione faltim futuri 
temporis , melius fit ,, quam quod praeftantiffimi 
quidam Medici conati funt, id agere fub initium va- 
riolarum, ne inflammatio vel oriatur, vel deinceps 
in pus abeat.  Docent itaque porro obferuationes , 
variolas omnia fua tempora, fine vllo Medici auxi- 
lio, faepe decucurriffe fat feliciter, aegrosque ftadiis 
definitis confectis, priftinae, vel etiarn meliori fani- 
tati, quam quae ante füfceptum contagium fuerat ,. 
reftitutos effe, Ex quo naturae vis in expediendo 
hoc morbo fatis, vti arbitramur , colligi poteft. 
Num ergo ars in hoc malo nihil, vel parum valet? 
Sic rationes quidem nonnulli fübducunt:. an fatis re- 
&te,. fequentia docebunt. 

Videamus modo prius, fed paucis, quid in eo: 
fortunafibi vendicare queat, & in quo praeftartes 
etiam Medici vna cum aegris beneficium eius agno- 


fcendum habeant. Pertinent vero huc inter reliqva , 
lon- 

longinquius forte advocanda: non corripi a vario- 


lofa contagione, fi illae malignius graffantur, fed íi 


bonae, vel non admodum prauae indolis funt ,eas- 
dein experiri: nifi verum cft, a curandi ratione be- 
nignitatem , vel mabignitatem variolarum faepe pen- 
dere. Fortunae porro quodammodo tribui poteft, 
habere corpus cetera fanum, vel non valde depra- 
vatum, dum contagium futcipitur: laborare variolis 
tempeftate minime foeda, fub coelo fereno, in loco 
non valde infalubri, non regnantibus aliis imul mor- 
bis epidemiis, mmaxime malignis morbis, acre puro, 
temperato: quamuis & huic domi arte occurri male 
fe habenti queat. Reliquam in hoc aeque,ac in aliis 
morbis, fortunam , Hippocratis verbis (*) exprimam: 
puto morbis, qui male curantur ,vtplurimum infortunium 
accedere ; qui vero beue, eos bouam fortunam nauci[ct, 
Sed haec quidem ad artem alia & praecipua ratione 
pertinere, facile apparet: de qua nunc dicendum eit. 
S. XI. 

Non parum refert, recte ftatuere, quid ars, X 
quid natura in vatiolis poffit, Dependent enim non 
Medicorum tantum , fed aegrorum quoque & qui - 
horum qualemcunque curam gerunt, confilia inde 
faepe quam plurimum.  Confiftunt autem naturae 
vires & inftituta, a mechanifmo tamen nunc omnia 
forte deducenda, quae morbo huic debellando deftinat, 
in iis potiffimum: vt contagiofam materiam cum 
parte hümorum, inde maxime corrupta, e corpore, 
ac praefertirn verfus corporis peripheriam propel- 
' | | lat 


(*) Vid. eius liber de Arte. 6. V. Edit. Linden, 

lat; vt in pus eam recte conuertat; vt puftulas factas 
ex(üccet; & denique, vt, quicquid in primis viis in- 
terim collectum fuit prauae materiae , & ipías ibi ex- 
ficcatas variolas per aluum expellat. Sunt haec 
praeclara & vtiliffima pro ftatu corporis eius, quod 
contagium fufcepit; quibus meliora confilia ars non- 
dum íüppeditare potuit. Peragere vero eadem na- 
tura fola videtur, nulla arte quamuis adiuta; ac me- 
lius etiam fponte fua, quam. fi ars ei in fubfidium 
veniat. Quare multi, inter Medicos etiam, prae- 
clari viri in eam fententiam venerunt, ac fi parum 
arti in curandis variolis fit tribuendum; meliusque 
vtplurimum res eorum ftent, qui naturae omne hoc 
negotium permittunt , quam qui Medicorum opera 
ad illud conficiendum vtuntur. Eftinter eos merito 
attendendus b.srAnHLIvs,tum ob alias rationes, tum. 
quod mentem is fuam ita exprimit, (*) vt plus etiam, 
quam reliquorum plurimi & ea, quae altiori indagi-- 
ne opus habent, affirmet: nullis nimirum aliis re- 
mediis tum in variolis opus effe, quam eis, quae 
naturae infita fint, a p E o nimirum implantata & 


edocta. 


Prouocant hi omnes ad experientiam, qua con- 
ftare, aiunt, longe plures e variolis eluctari fibi reli- 
€&tos, quam qui in illis Medicorum aliorumue reme- 
dia, vel confilia adhibeant. Quod in primis vt euin- 
Cat STAHLIVS, rationes ita fubducit: notorium 
effe, dicit, omnes fere none paucis admodum 

| | | ex- 


(*) Diff. de Vaxiolis & Morbillis. $. 56. 

exceptis, e variolis aliquando emeríiffes ex hoc vero 
ingente numero paucos admodum efle , qui medica- 
menta adhibuerints reliquos, plebeios àeque, ac infi- 
gniores, fine medicamentis, fine confiliis medicis, 
vnico illo ( quod antea nominauerat) naturae auxi- 
lio euafiffe. Quae quam expedita argumentandi 
ratio videatur, tam difficulter extricabilis apparere 
poffit rem accuratius penfitandi, Vt enim alia nunc 
omittamus , apparet ftatim, in hoc computo nullam 
eorum rationem effe habitam, qui illo temporis in- 
teruallo, quo reliqui euaferunt, e variolis fine vlla 
Medicorum opera occubuerunt: quod tamen neccffe 
erat fieri, vt comparatione facta manifeftum redde- 
retur, natura in variolis ad occidendum etiam quid 
valeret, "Tum euincendum foret prius, quod ceu 
manifeftum ponit sr Aurivs, reliquos, pauciflimis 
exceptis, vnico illo naturae auxilio euafiffe. Relin- 
quimus nunc hoc examen aliis, an multi eorum , qui 
nullum in variolis Medicum advocant, fiue ii plebe- 
ii, fiue eminentioris dignitatis fint, aegros fuos fine 
omni medicamento & fine remediis relinquant; adeo- 
que an multi , vel plurimi illorum, qui ex hoc morbo. 
fuperítites viuunt , folo naturae auxilio euaferint; 
an vero contra fe res habeat. 1d fatis conftare arbi- 
tramur, fat multos effe, qui, fi Medicum vel fafti- 
diunt, vel habere nequeunt, remedia & confilia in 
plerisque morbis faepiffime fat anxie conquirere, vel | 
vndecunque oblata arripere; qui illorum vero pru- 
dentiores funt, eos Medicorum vefligiis, quae euen- 
tus faepius approbauit, quantum ea affequi valent, 
frequenter infiftere folent, | | 
$. XIII 

Nouanmi ergo refponfionem iam olim nobis 
HIPPOCRATESs füppeditauit , veriffimam vtique , 
fed quae in multis quoque aliis morbis valere debet, 
Dicet faue , inquit, (*) aduer[arius , quod multi iam 
aegri etiain eitra Medicorum vfum [nu fauati: & ego id 
dicentibus credo. — Videtur. autem. mibi omnino fieri 
poruiffe, vt d qui Medicis nom vfi funt, in medicinam 
iucideriut, nom tamen vt [ciertu , quid in ipfa vectum 
fuerit, && quod non recium, Medicinae autem nomi-.- 
ne omne id, quod in morbis iuuat, comprehendit. 


$.. XIV. 


| Vti autem porro negari forte nequit, bene 
multos, vel etiam plurimos, e variolis fat feliciter 
euadere; fi benignioris illae indolis funt , & reliqua 
confpirent, quorum praecipuorum tnentio fupra illa- 
ta eft: (.10.) ita porro refpondemus, PRAESIDEM 
huius diíffertationis nondum obferuare, aut aliter di- 
fcere potuiffe, vel hoc anno, vel alio tempore; plu- 
res homines, vel naturae beneficio folo, vel fua alio- 
rumque non Medicorum fimul opera , fine qua 
nemo facile relinquitur, & nemo diu aegrotare po- 
teft, ex hoc morbo, fi ille quidem grauior, vel prorfus 
malignior fuerit, feliciter eluctatos effe, quam cum 
Medicorum verorum auxilio. Acceperunt fane coe- 
meteria huius vrbis hoc etiam anno nouorum colo- 
norum non contemnendum numerum , quos vari- 
olis decumbentes nobis Medicis huius loci vi- 
C2 .... dere 


(*y De Atte f. V. 

dere non contigit. — Alios fuüperftites quidem adhuc 
videre licet, fed partim cicatricibusfoedos, partim, 
quod miferabilius cft, oculos varia ratione depraua- 
tos offerentes, alios alia labe relicta. ^ Mihi PRAE- 
sipi ne vnus quidem occubuit , & per ner gratiam 
omnes integri, alacres & membris omnibus bene 
compofitis nunc valent: quamuis plerique eorum 
grauiter variolis, & aliqui eorum deinceps morbil- 
lis quoque vexati fuerint. 

$. XV. 
... Optandum certe effet, exprobrationi illi, Medi- 
cis, a fuis etiam commilitonibus, adhuc fubinde fa- 
étae, minorem fpeciem conciliaffe priorem variolas 
tractandi rationem: vbi id praecipue in hoc morbo 
fibi agendum effe, plurimi iudicabant, vt variolas co- 
piofas excitarent; idque tum regimine valde calido, 
tum medicamentis admodum calefacientibus prae- 
ftare annitebantur. Factum enim ita fortaffis faepe eft, 
quis enim numerum in vtraque parte curate iniit? 
vt plures occumberent a Medicis tractati, quam qui- 
bus nullus adhibitus fuerat. Id certum eft, plures o- 
lim, quam nunc, a Medicis tractatos occubuiffe. 
Quamuis aratione & ab obferuationibus non abhorre- 
re videtur, peftilentiori, ab initio graffationis in Eu- 
ropa, contagio variolas corpus affeciffe , quam quod 
nunc vtplurimum afferre folent. Foret autem &haec 
quaeftio examine omnino: non indigna ,, Medici, an 
alii, in variolis olim regimine & remediis aliis cali- 
dioribus magis pugnauerint. Prius fi forte verum 
fit, tempora valde nunc mutata efle oportet; fiqui- 

| | dem 

- dem non in hoc modo, fed etiam in multis aliis mor- 
bis, nil fibi prius ac magis faciendum effe plurimi, 
none vulgo tantum ,ftatuunt, quam calor in aegro, 
& circa eum ne deficiat; & ab eo inflituto faepe vix 
vlla ratione dehortari fe patiuntur. 


$, XVI. 


Sed ad rem propius accedamus. —Nullisne ad- 
eo remediis in variolis opus eft, cum praecipuas na- 
tura res per fe peragat? Quando id recle facit, neque 
impedimenta illi aliqua obiiciuntur , finamus fane 
eam rem fuam folam agere; nec ipfi impedimento 
ei fimus: quamuis in hoc etiam cafu recte ei fuccur- 
rere interdum liceat. — Sedan illud verum eft fre- 
quentiffime? Vbi ergo natura peccat, vel in opere 
fuo impeditur, vel ne impediatur : ad remedia con- 
fugiendum effe, ratio monet, interdum etiam ad 
medicamenta, faepiffime ad confilium ; in quo vlti- 
mo & alias faepe praecipua curandi ars confiftit, fed 
quod naturae folius opus non eft, nec vulgo faepe, 
aut medicinae ignaris frequentius cum vera appli- 
candi ratione fuccurrit , quam Medicis veris. Videa- 
mus , quae ex illis omnibus potiora funt, & quorum 
víus in agris hoc anno maxime profuit, Pauca ta- 
men prius de praeferuatione dicamus. 


6. XVII. 


Vbi ergo variolae in loco aliquo graffantur, 
fortem fuam quisque, qui variolis veris nurquam 
antea laborauit, patienter exfpectet; fique illae be- 

C.3 nignae; 

nignae, vel non adeo malae indolis effe obferuantur, 
minus eas reformidet : ne hoc deinceps fingulis fere 
annis, vel füb omni graffatione, faciendum ipfi fit. 
Quodfi vero maligniores graffantur, vel notabili a- 
liquis corporis vitio, vel imbecillitate laboret, fub- 
ducatíe contagioni, quantum id res ei permittunt. 
Idem cum teneris adhuc infantibus in omni graffa- 
tione obfernandum eft. Adultis eam fugam non val- 
de commendarem ego PRAESES: Cum & hos fem- 
per non valde maiori opera periculo fubduxerim, 
quam iuniores, & alias curatos effe mihi conftet. E- 
odem tempore quaecunque obferuentur variolae, 
temperate viuat & agat morbi huius adhuc expers: 
vel, fi infans puerue fit, habeatur, omni ratione ; ita 
tamen,ne vires corpori detrahantur. Corpus fi val- 
de plethoricum fit, & aetas id patiatur, vena fece- 
tur. Afanguine enim copioío variolarum numerus 
fine neceffitate cum fymptomatibus, augetur; inter- 
dum ertüptio impeditur. Si prauis copiofisque fuc- 
cis primae viae obfeffae funt, quae noua & grauia 
faepe reliquis fymptomata adiiciunt, praefertim fub 
maturationis & exficcationis tempus: exturbentur 
illi leni, fed fufficiente purgatione. Sed vtrumque 
mature & ante inuafionem taciendum eft.  Quodfi 
torte contagium aliquod fufceptum a corpore fit, fed 
prius fe non prodiderit, quam remedia ea adhiben- 
tur; mali nihil inde metuendum erit ab iis, applica- 
tis modo cum iis monitis, quae hic addita funt, ali- 
isque femper obferuandis. A reliquis medicamentis, 
. fi nullae aliae res quaedam valde poftulant , abftineat 
interim; ob hanc inter alias caufam, vt, fiin ipfis poftea 

win e | vario- 

variolis quibusdam opus fit , haec tanto certius agant. 

Praeferuandi vero fine ea adhibere, irritum eft. Vi- 
deri ad hanc rem fub prima inuafione commendare 
ipfa natura queat vomitoria: nifi experientia fatisdo- 
cuiffet, eos, qui multum, vel plurimum eotempore 
vomuerant, nihilofecius variolarum omnes fcenas 
peragendas habuiffe, & plurimis faepe illis laborafle, 


$. XVIII. - 


Ante vero, quam ad curationem variolarum 
hoc anno graffantium curationem accedam, de in- 
dole earum quaedam monenda habeo, A vehementi 
& copiofo contagio excitatas eas ftatim fuiffe, inde 
colligere licet, quod faeuiente quam maxime hye- 
me, & plurimos ftatim inuaferunt, Ipfius morbi ve- 
hementiam indicabant praematurain nonnullis vario- 
larum eruptio, copia earundem ingens, in facie prae- 
fertim, & quafi confluxus, in noftro etiam aegro hor- 
ror vehemens cum fyncope ab initio, febris cum ca- 
lore maximo & aliis fymptomatibus per omne eru- 
ptionis & maturationis fere tempus aflligens, faliua- 
tio pofteriori hoc tempore notabilis, puftulae in lin- 
gua, faucibus & profundius adhuc haerentes, ac di- 
arrhoeae diuturnae. Sed vti omnia ea recte admo- 
nebant, curate hunc morbum curandum fore: itae 
peiori & maligniori variolarum genere eum non effe, 
tum ex aliis indiciis apparebat, tum quod in primis 
aegrotis, et poftea in aliis plerisque, tempora reliqua 
fat accurate fibi fuccedebant, morbumque ad feli- 
cem exitum perducere licebat : quamuis ipfa cura- 
tione annitendum opera omni effet, ne, quod faepe 

ht, 

fit, maligniores redderentur variolaes vtque natura 
ita femper adiuuaretur, quo mutationes earum om- 
nes, recte atque ordine peragerentur. 


S. XIX, 


Grauiffima fymptomata & periculum faepe maxi- 
mum variolas, quae in facie admodum copiofae pro- 
deunt,ciere,Medici dudum obferuationibus didicerunt. 
Ne ergo contagium cum ebulliente fanguine verfus 
caput nimis ruat; pediluiis id inter alia remedia pro- 
hibere poteft. Vfus fum illo remedio in aegro, cuius 
hiftoriam ab initio defcripfi, & in quibusdam aliis, 
fub eruptionis initium ; & licet nihilofecius copiofis- 
fimae in illius praefertim capite variolae prodirent: 
earum tamen copia, quae in integris pedibus, & fub. 
horum plantis praecipue,ífequebatur, tum ceflans 
mox grauis inquietudo , & actiones animales per to-- 
tum morbum minus turbatae, indicium mihi mini- 
me vanum praebebant, non (ine magno vía remedi- 
um illud fuiffe adhibitum. | 


rm 

Sub aeftu ingenti ratio illum & motus nimios 

temperantium vfum commendat ,& euentus appro- 

bat; fed eum, qui motus non nimis minuat. ' Puto, 

horum congruorum vfum id etiam effe&tum a me effe, 

ne infultus epileptici, in aliquibusin propinquo com- 
morantes, proríus erumperent. 

Ex omnibus aegris, quorum curam hoc anno geffit 
PRAESES, maxime ab initio laborauit Virgo gene- 
rofiffima, cuius fymptomata | $. 5. in not. E vi- 

debanp- 

debanturque ei epileptici infultus maxime minita- 
ri. Adhibitis autem aquis paregoricis cum diapho- 
reticis mixtis, & Fracaftorii Diafcordio addito , fta- 
tim melius omnia fe habere coeperunt, ac variolae 
altero abhinc die copiofiffimae vbique prodierunt. 


A XXI 


Aluu$ adftrictior, nifi aliud turbet, calorem fal- 
tim in vniuerfo corpore augere folet; fi nempe foe- 
cum notabilis materia in inteftinis adfit. Quae cum 
vera effe in hoc aegro iudicarem, isque tempore e- 
bullitionis fere omni a cibis minime abftinuiflet, fup- 
pofitorio materiam illam evocandam curaui altero 
eruptionis die; non fine multo aegri leuamine. 


. $. XXII. 


 —Kecerat ceterum natura primo, feu inuafionis 
tempore officium fuum probe, etfi violenter ftatim 
negotium incepiffet; vt adeo paucis mihi interea o- 
pus eflet medicamentis; quae ftatim dirigendis poft 
Íyncopem motibus vitalibus adhibui. Id quod in a- 
liis quoque aegris fa&um eft. Eruptionem in pleris- 
que,pro modo, quo ea contingebat, diaphoreticis 
& temperantibus , moderatus fum. | Vt eadem, tri- 
bus praefertim pofterioribus temporibus, res fuas 
probe peragat: aéris maxime temperatura iuftaquo- 
ad calorem & frigus, femper opus eft. Cum in hac 
re plurimum antea peccatum effet, vti adhuc faepe 
peccatur, rectius & vtiliffime de illa admonuit Sy- 
denhamus:(*) monito eo, quod ratio etiam, fed 
culta ea, commendat, Iernpetnam laudem prome- 


ritus. 
1 CQ) P. $87. ; 

ritus. Sed rei cardo in hoc vertitur, vt, quod idem 
iam docuit, gradus caloris, in quouis cafu requifi- 
tus, rece femper definiatur: id quod , vti addit , pru- 
dentem & fagacem Medicum omnino poftulat. Na- 
turalis certe inftinctus raro hic audiendus eft 


$. XXIII. asse 


Eft vero aeque, nifi magis neceffarium mihi fem 
per vifum, aegros variolis laborantes iisicin tempori- 
bus, & in progreffu femper magis, in aére puro con- 
feruare  aeremque interdumin conclaui, praefertim fi 
plures fimul in eo decumbant hoc morbo, mutare: 
ne exhalationes copioíae fecuturas alias cohibeant, 
nec eae pravae, in aére ibi exaegris auctae, iterum in 
corpus refpiratione admittantur, & aliis etiam no- 
xam creent. Reclamatum eft ab initio ei in(tituto, 
cum ante plures annos illud commendarem , opere 
maximo; fed poftquam vfus eius aliquoties deinceps 
apparuit, aegri etiam nouo admiffo aére non parum 
fe refici teftati funt , & rationes meas ita res ipfaap- 
probauit, facilius idem familiaribus aegrorum per- 
fuafi. Eft autem ea in hac re moderatio adhibenda, 
ne aér externus frigidior in conclaue, multo minus 
ad aegri corpus, minime omnium vero ventis agi- 
tatus, admittatur. | E 

$. XXIV. 

Cum maturationis tempore materia vifcida mul- 
ta os & fauces aegri noftri fere obftrueret ; & lingua 
praeterea partim aphthis ,. partim retrorfum variolis 
ebfeífla effet 5. vt tandem os aperire vix tantillum. 
poflet, & illius materiae, quamuis copiofe in os de- 

PIROR ado ha sSEEELIBU latae, 

latae, admodum parum inde excerneret: lac faepi- 
us , croco interdum tinctum, interdum cum rofarum 
melle per fyringam inieci, vi valida. Quomodo & 
excretio illius materiae adiuta eft, lingua cum fauci- 
bus deterfa, & extrema vaíorum ac glandularum in 
hisce locis reclufa, cum leuamine femper notabili. 
Curaui fimul in progreffu, vt, ore vtcunque repur- 
gato, pars inie&i humoris deglutienda ei effet; par- 
tim nutriendi fine, cum alia ipfumque potum, as- 
.fumere non valeret; & defendendo itineri per oefo- 
phagum, Sed tam aegre hanc operationem admifit, 
vt poftea ad fümendum potum vel e longinquo ad- 
mota fyringa compelli poffet. Ne vero humores ni- 
mis fuperiora verfus ruentes ptyalifmum diutius au- 
gerent, bibendam ei fubinde dedi aquam florum 
paralyfeos cum fyrupo florum papaueris rhoecados. 


$. XXV. 

Excretionem , quae omni maturationis tempore 
per aluum quamuis frequenter contingebat, cum fimi- 
lem fere priori($. 24.) materiam vifcidam exturbaret, 
.umor vero faciei fübfifteret, eique tempeftiue alius 
manuum füccederet, & interftitia in facie adhuc in- 
flammata effent, nulla ratione impediendam putaui; 
neque etiam, cum probe hic naturam aegere vide- 
rem, medicamentis vllis promoui. 


$. XXVL 


| Contra vrinae fuppreffionem (vid. fub die 1o,) 
quam a molefta colli veficae dilatatione, quoties haec 


inciperet, vti hancfortea rire quibusdam, illius vi- 
2 cini- 

ciniam obfidentibus, ortam credibile erat , fiquidem 
-& penis& fcrotum denfis iis obfidebantur, applicatum 
fubinde fuit pubi cataplafma ex difcutientibus.herbis 
cum emollientibus mixtum; & aeger interdum parum 
incedere iuffus fuit: vt vrina, verfus veficae collum 
magis ruens, fibras ibi fortius ftimularet; quibus fa- 
&tis femper, poft breuem moram, vrinam copiofam 


prompfit. - | 
| $. XXVII, - 

Hactenus, feu ad finem maturationis in facie, 
"aegros ad tenuem potum adftringo; nifi quod magno 
appetitui & refectioni alicui interdum cereuifiae ordi- 
nariae quippiam indulgeam. Duodecimo die cum va- 
 xiolaein facie exficcari inciperent, viresque admodum 
imbecilles effent, ne vltima hac fcena natura in opere 
fuo deficeret, fuccurrendum ei putauicereuifia calida, 
cui panis & vini generofi quippiam addere iuffi; fe- 
quentibus proxime diebus etiam pauco vino canari- 
enfi. Adhibui in hac re olim fidem Sydenhamo, non 
tamen fine ratione, deinceps etiam propriis meis ob- 
feruationibus: vtque antea nonnullorum indignatio- 
nem ac fuperfiuas folicitudines ea liberalitate excita- 
ui: ita deinceps omnium aegrorum, quos hucusque 
male habuerant variolae, gratiam mihi conciliavis 
cum praefertim omnes fe ab vfu conceffi vini ftatim 
& poftea melius habuerint. In memoriam mihi hic 
venit factum iuuenis ftudiofi , cuius, annos aliquot 
fupra vicefimum agentis, & valde vegeti, cum ante 
bina circiter luftra variolis copiofis decumberet, cu- 
ram geífi, & cui itidem, tempore exficcationis vi- 
ni canarienfis vfam concefleram, fed ad pauca coch- 

| learia 

learia fümendi. Innitarant eum praeftantia eius & 
fitis magna,vt, me ignaro, paulo liberalius villum con- 
ceífum hauriret. Minime tamen male inde fe habuit, 
& quantum fcio, adhuc viuit & valet. Contigit mi- 
hi & füb hac vltima graffatione, vt aliqui menfuram 
a me indultam multplicauerint, bona. fua fortuna. 
Eft tamen optimus plerumque modus in rebus: ad 
quem ,a Medico praefcriptum, aegros exigendos ha- 
bent, quibus reliqua eorum cura demandata elt. 


$. XXVIII. 


" Exficcationem natura peragit ipfa, nec, fi reli- 
quae fcenae rite peractae funt, medicamentis ad eam 
rem adiuuandam multis opus eft. cura tamen faepe 
. follicita, ne in portus vicinia haufragium aeger fa- 
ciat. Plurimum operae in hoc primum confiflit; 
Tie aeger, viribus hoc tempore fere exhauftus, ferendo 
adhuc oneri, quod non exiguum füpereft, nunc fuc- 
cumbat. Quod partim modo, quem prius expofui, 
partim iufculis & emulfionibus vires reficientibus ca- 
ueo. Quibus cum prima exficcatiorie vires ita redie- 
rant, vt le&um alacres defererent, & cibum auide 
appeterent, iis confilium dedi, vt appetitui fuo mo- 
dum ftatuerent, carnesque vel achuc feponerent,; 
vel faltim parcius furnerent. Sed in multis appetitus, 
quam confilium, plus valuit, nulla noxa. Omnibus 
eo tempore.aéris iufta temperies & puritas maxime 
neceífaria eft. Defquamationem puftularum & exha- 
lationem materiae prauae, adhuc in corpore latitan- 
tis, femper commode promovi lacte calido, inter- 
dum crocato, faepius applicato; ne poft exhalatio- 
nem partis aquofioris , aridior cuticula a lacte redde- 

| D 53 retur, 

retur. Idemque fa&um in facie praefertim; in reli- 
quo corpore minus neceffarium eft. Exhalationem 
vero, praeter memorata analeptica, probe quoque 
adiuuant alexipharmaca temperata. | 
Altera deinceps cautio neceffaria eft, vt corpus 
exficcatione pera&a expurgetur. Memorati nobis o- 
lim &aliquoties funt triftes variolarum euentus, vbi 
morbus iam prorfus fuperatus vifus erat; vnico hoc 
remedio neglecto. ^ Poteít autem hoc adhiberi die 
fexto, vel feptimo ab exficcatione coepta. Neque ve- 
ro excretio foecum naturalium , fi prius ea forte con- 
tigerit, facile fuadere debet, vt medicamento expur- 
gante fuperfedeatur: cum magis praua materia, & 
puftularum refidua nihilominus adhuc haerere in 
corpore queant; quemadmodum de noftro aegro 
exemplum , fub diebus i7. 18. & 20. 
memoratum fuit. 


TANTVM. 


MVTANDA: 


p. 8. lin. 16. lege: erupti. 
$. VI. lin. 5. pro particularium, lege: vniuerfalium. 


p. 18. lin. vlt. folent, ponatur lin. quae antepenultimam: praece-- 
dit , poft: arripere. 


$. XIX. lin.6. lege : hiberi. 

